નવી દિલ્હી :સુપ્રીમ કોર્ટે અન્ન સુરક્ષા કાયદો લાગુ ન કરવા બદલ કેટલાક રાજ્યોની આજે ઝાટકણી કાઢતા જણાવ્યું હતું કે સંસદ દ્વારા ઘડવામાં આવેલા કાયદાને આખરે ગુજરાત જેવું રાજ્ય શા માટે અમલમાં મૂકતું નથી. ન્યાયમૂર્તિ મદન બી લોકુરના નેતૃત્વ હેઠળની એક બેંચે જણાવ્યું કે સંસદ શું કરી રહી છે, શું ગુજરાત એ ભારતનો હિસ્સો નથી. કાયદો કહે છે કે તે સમગ્ર ભારત માટે છે અને ગુજરાત તેનો અમલ કરતું નથી.